Õnneks jõudsid kaks reisist väsinud inimest koos neljakäpaliste kaaslastega turvaliselt Eestisse. Kassid toimetati hoiukodusse, kus nad hakkasid tasapisi pikast ja stressirohkest teekonnast taastuma. Jasja ja Masja olid elu ja tervise juures, kuid alguses loomulikult veidi hirmunud. Paari päevaga tulid nad enda kestast välja ja harjusid uue keskkonnaga.
#000002
Alina sõnul olid kassid reisi vältel närvis ning stressis:
#000003
“Kassidel oli väga raske. Nad sõid ja jõid vähe ning oli näha, et nad on närvis. Kassid kaotasid palju kaalu. See oli esimene kord, kui me võtsime nad nii pikale reisile kaasa. Eesti piiri ületamine koos lemmikloomaga oli lubatud ja kõik läks ladusalt.
#000004
Praegu on Jasjal ja Masjal kõik hästi – nad söövad normaalselt ja hakkasid taas kaalus juurde võtma. Nad on oma uues kodus kohanenud ja magavad rahulikult. Eriti õnnelikud on nad varjupaiga poolt kingitud mänguasjade üle.
#000005
Suur tänu, et aitasite kasse vajalike asjadega ja et leidsite toreda Anette, kes pakkus kassidele hoiukodu seni, kuni otsisime korterit.”
#000006
Järgime Varjupaikade MTÜs põhimõtet “Oleme loomade poolt, aga näoga inimese poole.” Ja meil on tohutult hea meel, et ka meie hoiukodud jagavad samu väärtusi. Nii ulatas meie armas hoiukodu Anette lisaks kassidele abikäe ka inimestele ning aitas Taissijal ja Alinal püsiva korteri leida.
#000007